

R E P U B L I K A H R V A T S K A

DUBROVAČKO-NERETVANSKA ŽUPANIJA

**GRAD DUBROVNIK**

**Gradonačelnik**

KLASA: 361-07/19-02/01

URBROJ: 2117/01-01-12-2

Dubrovnik, 12. travnja 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o osnivanju i imenovanju članova Gradskog povjerenstva za procjenu šteta od prirodnih nepogoda i daje na raspravu i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će Marijeta Hladilo, pročelnica Upravnog odjela za poslove gradonačelnika.

  **Gradonačelnik**

 Mato Franković

DOSTAVITI:

1. Služba Gradskog vijeća, ovdje
2. Upravni odjel za poslove gradonačelnika, ovdje
3. Pismohrana,
4. Evidencija.

 

R E P U B L I K A H R V A T S K A

DUBROVAČKO-NERETVANSKA ŽUPANIJA

**GRAD DUBROVNIK**

**Gradsko vijeće**

KLASA:

URBROJ:

Dubrovnik, .

Na temelju članka 14. stavka 1. i 2. Zakona o ublažavanju i uklanjanju posljedica prirodnih nepogoda (“Narodne novine” broj 16/19) i članka 32. Statuta Grada Dubrovnika („Službeni vjesnik Grada Dubrovnika“ br.: 7/09, 5/10, 7/10, 1/12, 2/13, 3/13 - pročišćeni tekst 7/15, 1/18), Gradsko vijeće Grada Dubrovnika na sjednici održanoj dana \_\_\_\_\_\_\_\_ 2019. godine, donijelo je

**O D L U K U**

**o osnivanju i imenovanju članova Gradskog povjerenstva za procjenu šteta od prirodnih nepogoda**

**Članak 1.**

Osniva se Gradsko povjerenstvo za procjenu šteta od prirodnih nepogoda (dalje: Gradsko povjerenstvo).

**Članak 2.**

U Gradsko povjerenstvo imenuju se:

1. Orlanda Tokić, predsjednica,

2. Srđan Todorovski, član,

3. Željko Šišić, član,

4. Maro Pavlović, član,

5. Pero Lujak, član.

**Članak 3.**

Članovi Gradskog povjerenstva imenuju se na vrijeme od četiri godine.

**Članak 4.**

Gradsko povjerenstvo iz članka 2. ove Odluke obavlja sljedeće poslove:

1. utvrđuje i provjerava visinu štete od prirodne nepogode za područje općine odnosno grada;
2. unosi podatke o prvim procjenama šteta u Registar šteta;
3. unosi i prosljeđuju putem Registra šteta konačne procjene šteta županijskom povjerenstvu;
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima;
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu;
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta;
7. surađuje sa županijskim povjerenstvom u provedbi ovoga Zakona;
8. donosi plan djelovanja u području prirodnih nepogoda iz svoje nadležnosti;
9. obavlja druge poslove i aktivnosti iz svojeg djelokruga u suradnji sa županijskim povjerenstvima.

**Članak 5.**

Stručne i administrativne poslove za Gradsko povjerenstvo obavlja Upravni odjel za poslove gradonačelnika.

**Članak 6.**

Stupanjem na snagu ove Odluke prestaje vrijediti Odluka o osnivanju i imenovanju Gradskog povjerenstva za procjenu štete od elementarnih nepogoda (“Službeni glasnik Grada Dubrovnika” broj: 9/01, 7/03, 4/09, 2/06 i 11/ 2010).

**Članak 7.**

Ova Odluka stupa na snagu osmog dana od dana objave u Službenom glasniku Grada Dubrovnika.

 **Predsjednik Gradskog vijeća**

 mr.sc.Marko Potrebica

 

R E P U B L I K A H R V A T S K A

DUBROVAČKO-NERETVANSKA ŽUPANIJA

GRAD DUBROVNIK

**Upravni odjel za poslove Gradonačelnika**

KLASA: 361-07/19-02/01

URBROJ: 2117/01-08-19-1

Dubrovnik, 12.travnja 2019.

**Gradonačelniku**

- ovdje -

**PREDMET**: Prijedlog Odluke o osnivanju i imenovanju članova Gradskog povjerenstva za procjenu šteta od prirodnih nepogoda, dostavlja se

Člankom 8. stavkom 1. točka 4. Zakona o ublažavanju i uklanjanju posljedica prirodnih nepogoda (“Narodne novine” broj 16/19., dalje: Zakon) propisano je da poslove u vezi s procjenom štete i dodjele sredstava pomoći za ublažavanje i djelomično uklanjanje posljedica prirodnih nepogoda obavljaju gradska i općinska povjerenstva za procjenu šteta od prirodnih nepogoda.

Člankom 14. stavkom 1. Zakona propisano je da članove i broj članova općinskog odnosno gradskog povjerenstva imenuje gradsko odnosno općinsko vijeće na razdoblje od četiri godine, dok je stavkom 2. propisano koje poslove Gradsko povjerenstvo za procjenu šteta od prirodnih nepogoda obavlja.

Temeljem navedenog predlaže se Gradonačelniku donijeti slijedeći

**Z A K LJ U Č A K**

1. Utvrđuje se prijedlog Odluke o osnivanju i imenovanju članova Gradskog povjerenstva za procjenu šteta od prirodnih nepogoda i daje na raspravu i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će Marijeta Hladilo, pročelnica Upravnog odjela za poslove gradonačelnika.

 **Pročelnica**

 Marijeta Hladilo

**DOSTAVITI:**

Naslovu,

Pismohrana.